钦定古今图书集成/明伦汇编/氏族典/第610卷 > 《郑樵通志》 > 贺拔允
## 钦定古今图书集成/明伦汇编/氏族典/第610卷 > 《郑樵通志》 > 贺拔允

按《北齐书贺拔允传》：“允字可泥，神武尖山人也。祖尔
头，父度。拔允便弓马，颇有胆略，与弟岳杀贼帅卫可
肱，奔魏广阳王元深。深败，归尔朱荣，荣素待之甚厚。
建义初，除征东将军，封寿阳县侯，进爵为公。魏长广
王立，改封燕郡公，兼侍中。使茹茹还，至晋阳，值高祖
将出山东，允素知高祖非常人，早自结托。高祖以其”
北士之望，尢亲礼之，遂与允出信都，参定大策。高祖
入洛，进爵为王，转太尉，加侍中。魏武帝之猜忌高祖
也，以允弟岳深相委托。及岳死，又委岳弟胜心腹之
寄。高祖重其旧，久全护之。天平元年，乃赐死，时年四
十八。允有三子，长子世文，次世乐，次难陁。兴和末，高
祖并召与诸子同学。武定中，敕居定州，赐其田宅。